
ΤΕΥΧΟΣ ΔΕΥΤΕΡΟ 


Αρ. Φύλλου 1996 


ΑΠΟΦΑΣΕΙΣ 

Αριθμ. 42053 οίκ. 

Καθορισμός όρων και προϋποθέσεων πιστοποί¬ 
ησης των φορέων επιμόρφωσης καθώς και γενι¬ 
κών όρων και προϋποθέσεων επιμόρφωσης των 
διαχειριστών αφερεγγυότητας. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) της παρ. 22 της υποπαρ. Γ3 της παρ. Γ'του άρθρου 
2 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α'94), 
όπως η ανωτέρω παρ. 22 αντί καταστάθηκε με το άρθρο 
51 του ν. 4423/2016 (Α' 182) και τροποποιήθηκε με το 
άρθρο 32 του ν. 4474/2017 (Α' 80), ιδίως την παρ. 3, 

β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

ε) του άρθρου 15 του π.δ. 133/2016 για τη «Ρύθμι¬ 
ση του επαγγέλματος διαχειριστή αφερεγγυότητας» 
(Α' 242). 

2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Άρθρο 1 
Σκοπός 

Με τις διατάξεις της παρούσας καθορίζονται οι όροι και 
προϋποθέσεις πιστοποίησης των φορέων επιμόρφωσης. 


Επίσης, καθορίζονται οι όροι και προϋποθέσεις επι¬ 
μόρφωσης των διαχειριστών αφερεγγυότητας. 

Άρθρο 2 

Ορισμοί 

Για την εφαρμογή των διατάξεων της παρούσας απο- 
φάσεως ισχύουν οι κάτωθι ορισμοί: 

α. Ως «φορέας επιμόρφωσης» ορίζεται κάθε πιστο¬ 
ποιημένη εκπαιδευτική δομή, η οποία παρέχει υπηρε¬ 
σίες επιμόρφωσης στους διαχειριστές αφερεγγυότητας 
σύμφωνα με τις προϋποθέσεις που έχουν τεθεί από την 
Επιτροπή Διαχείρισης Αφερεγγυότητας. 

β. Ως «φορέας πιστοποίησης» ορίζεται κάθε διαπιστευ¬ 
μένος από το Εθνικό Σύστημα Διαπίστευσης φορέας, ο 
οποίος πιστοποιεί τον φορέα επιμόρφωσης, το εκπαι¬ 
δευτικό υλικό και τις διαδικασίες παροχής εκπαιδευτικών 
υπηρεσιών του φορέα επιμόρφωσης. 

γ. Ως «υποχρέωση επιμόρφωσης» ορίζεται η υποχρέ¬ 
ωση που υπέχει για την ανανέωση της άδειας του κάθε 
διαχειριστής αφερεγγυότητας να συμμετέχει σε προ¬ 
γράμματα διαρκούς επιμόρφωσης που διοργανώνει ο 
φορέας επιμόρφωσης. 

Άρθρο 3 

Σκοπός του φορέα 

Σκοπός του φορέα επιμόρφωσης είναι η παροχή επι¬ 
μορφωτικών υπηρεσιών στους διαχειριστές αφερεγ- 
γυότητας για τη συνεχή βελτίωση των εξειδικευμένων 
γνώσεων και ικανοτήτων οι οποίες είναι αναγκαίες για 
την άσκηση των καθηκόντων τους. 

Άρθρο 4 

Γενικοί όροι και προϋποθέσεις πιστοποίησης 
Γ ια την υλοποίηση του σκοπού του, ο φορέας επιμόρφω¬ 
σης πρέπει να είναι πιστοποιημένη επιμορφωτική δομή. 

Οι ενδιαφερόμενοι φορείς πιστοποίησης αναπτύσ¬ 
σουν σχήματα πιστοποίησης με βάση την εξεταστέα ύλη 
που καθορίζει η Επιτροπή Διαχείρισης Αφερεγγυότητας 
και υποβάλλουν αίτημα διαπίστευσης προς το Εθνικό Σύ¬ 
στημα Διαπίστευσης. Το Εθνικό Σύστημα Διαπίστευσης 
διαπιστεύει τους φορείς πιστοποίησης. 

Οι ενδιαφερόμενοι φορείς επιμόρφωσης αναπτύσ¬ 
σουν εκπαιδευτικό υλικό με βάση την εκπαιδευτική ύλη 
και υποβάλλουν αίτημα πιστοποίησης προς έναν από 
τους παραπάνω διαπιστευμένους φορείς πιστοποίησης. 

Ο φορέας πιστοποίησης ελέγχει και πιστοποιεί το 
εκπαιδευτικό υλικό και τις διαδικασίες του φορέα επι¬ 
μόρφωσης. 

Άρθρο 5 

Γενικοί όροι και προϋποθέσεις επιμόρφωσης 

Ο φορέας επιμόρφωσης παρέχει επιμορφωτικές υπη¬ 
ρεσίες βάσει ενός πιστοποιημένου επιμορφωτικού προ¬ 
γράμματος. 

Ο φορέας επιμόρφωσης παρέχει πρόγραμμα αξιολό¬ 
γησης γνώσεων και δεξιοτήτων που αποκτήθηκαν και 
αναπτύχθηκαν στο πλαίσιο ενός πιστοποιημένου επι¬ 
μορφωτικού προγράμματος των γνώσεων και δεξιο¬ 
τήτων. 

Η Επιτροπή Διαχείρισης Αφερεγγυότητας καθορίζει 
την εκπαιδευτική ύλη ((ΙυΐΊΊςυΙυηη) και την εξεταστέα 
ύλη (5γΙΐ30υ5). 

Η εξεταστέα ύλη περιλαμβάνει: αστικό δίκαιο (γενικές 
αρχές, ενοχικό, εμπράγματο), εμπορικό δίκαιο (γενικό 
εμπορικό, δίκαιο εταιρειών, πτωχευτικό), γενικές αρχές 
λογιστικής και φορολογίας επιχειρήσεων. 

Άρθρο 6 

Επιμορφωτής 

Ο επιμορφωτής πρέπει να διαθέτει, κατ' ελάχιστον, τα 
ακόλουθα προσόντα: 

α) άδεια διαχειριστή αφερεγγυότητας βαθμίδας Α' του 
Μητρώου διαχειριστών αφερεγγυότητας, 

β) αποδεδειγμένη άσκηση καθηκόντων διαχειριστή 
αφερεγγυότητας. 

Άρθρο 7 

Ενδιαφερόμενος για επιμόρφωση 

Ενδιαφερόμενος για επιμόρφωση είναι κάθε διαχει¬ 
ριστής αφερεγγυότητας, η άδεια του οποίου δεν έχει 
ανακληθεί. 

Ο ενδιαφερόμενος εγγράφεται στα επιμορφωτικά 
σεμινάρια που διοργανώνουν οι φορείς επιμόρφωσης. 


Το κόστος της συμμετοχής στα σεμινάρια καθορίζεται 
από τους φορείς επιμόρφωσης και καταβάλλεται από 
τους ενδιαφερομένους. 

Ο ενδιαφερόμενος συμμετέχει στις εξετάσεις πιστο¬ 
ποίησης που διοργανώνονται από τους φορείς πιστο¬ 
ποίησης. 

Το κόστος της διαδικασίας πιστοποίησης καθορίζεται 
από τους Φορείς Πιστοποίησης και καταβάλλεται από 
τους ενδιαφερομένους. 

Η επιτυχία οδηγεί στην απόκτηση Βεβαίωσης Πιστο¬ 
ποίησης, ενώ η αποτυχία στην απόκτηση Βεβαίωσης 
Παρακολούθησης. 

Άρθρο 8 

Μεταβολή στοιχείων φορέα επιμόρφωσης 

Ως μεταβολή ορίζεται κάθε τροποποίηση, αντικατά¬ 
σταση, μετατροπή ή συμπλήρωση των στοιχείων του 
φορέα. Τυχόν μεταβολή πρέπει να γνωστοποιείται εντός 
15 ημερών στην Επιτροπή Διαχείρισης Αφερεγγυότητας. 

Άρθρο 9 

Απώλεια πιστοποίησης 

Σε περίπτωσης απώλειας πιστοποίησης ο φορέας πρέ¬ 
πει να ενημερώνει αμέσως την Επιτροπή Διαχείρισης 
Αφερεγγυότητας και δεν δύναται να παρέχει τις υπη¬ 
ρεσίες του. 

Άρθρο 10 

Έναρξη ισχύος 

Οι διατάξεις του παρόντος διατάγματος ισχύουν από 
τη δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 











